钦定古今图书集成/理学汇编/学行典/第145卷 > 老子 > 《天瑞》
## 钦定古今图书集成/理学汇编/学行典/第145卷 > 老子 > 《天瑞》

《子列子》曰：“天地无全功，圣人无全能，万物无全用。故
天职生覆，地职形载，圣职教化，物职所宜。然则天有
所短，地有所长，圣有所否，物有所通。何则？生覆者不
能形载，形载者不能教化，教化者不能违所宜，宜定
者不出所位。故天地之道，非阴则阳；圣人之教，非仁
则义；万物之宜，非柔则刚。此皆随所宜而不能出所”
位者也。